坪洲天后宮

坪洲天后宮係香港一間天后廟，喺新界坪洲露坪街盡頭，由華人廟宇委員會打理，1998年做過最近一次重修。喺1987年被評為香港二級歷史建築，2010年2月4號確定評級。

史
坪洲天后宮而家存有最古舊嘅文物係清朝乾隆十七年鑄造嘅銅鐘。廟裏面碑文顯示間廟喺嘉慶三年重建過，道光十二年同光緒三年又重修。廟裏面除咗有銅鐘，重有一副五呎半嘅鯨骨，估計係19世紀嘅文物，用嚟供奉天后。

另外，坪洲天后宮外面有一奉禁封船碑，道光十五年立，記載當時一段晚清蛋家漁民同清政府嘅故仔。

華人廟宇委員會：坪洲天后廟

香港天后廟
坪洲
香港非物質文化遺產
香港二級歷史建築